Nathan เป็นนักธุรกิจ E-Commerce ที่มองว่า Keyword research เป็นตัวกำหนดว่าคุณจะขายอะไร
ใช่ สองสามีภรรยา Nathan และ Tessa Hartnett เป็นนักธุรกิจ E-Commerce ที่ค่อนข้างให้ความสำคัญกับ Keyword research มาก ไม่บ่อยที่เราจะเห็นคนขายของพูดถึงเรื่องวิจัยคีย์เวิร์ดอย่างคล่องปากเพราะนักธุรกิจส่วนใหญ่มองว่าสาขา SEO เป็นเรื่องซับซ้อนเสียเวลาเกินกว่าจะลงมาสนใจ พวกเขาเน้นที่การหาผลิตภัณฑ์อะไรที่ราคาถูกและน่าจะขายดีๆมาขายมากกว่า ส่วนการทำเว็บไซต์และ SEO เป็นหน้าที่ของ Outsourcing

แต่ Nathan มองว่า Keyword research เป็นตัวกำหนดว่าคุณจะขายอะไร คำค้นแบบไหนที่คนค้นหาเยอะหมายถึงสินค้านั้นๆมีตลาดรองรับและคำค้นใดเป็น Low competition สินค้านั้นยังมีพื้นที่ให้เข้าไปจับจองง่ายกว่า High competition และข้อมูลพวกนี้จะปูทางไปสู่การสรรหาสินค้า การสร้างเนื้อหาเว็บไซต์ และการเจาะกลุ่มตลาดควานหาพื้นที่เป้าหมายที่จะเข้าไปโปรโมทสินค้า ฯลฯ

Nathan มีแนวคิดปฏิวัติ แตกต่างจากพ่อค้าคนอื่นๆ คือจะไม่ยอมกระโจนลงไปในสินค้าที่ตลาดมีการแข่งขันสูง เขาไม่ต้องการปริมาณ แต่เข้าต้องการคุณค่า กล่าวคือ ตลาดที่สินค้านั้นๆสามารถตั้งราคาขายได้สูงและมีส่วนต่างของกำไรสูง แม้จะขายได้ในจำนวนที่น้อยกว่า แต่ส่วนต่างของกำไรกลับมากกว่า นั่นแหละคือการคัดสรรตลาดอย่างชาญฉลาดของนักธุรกิจ